
GOBIERNO SU PLAN CU EAGLE LNG 
A HAYA SLA MORTAL NA MERCA 


Foto: Jon Shapley via Getty Images 


CUMINSA INTEGRA 
ILEGALNAN YA CU 
FALTA HOPI TRAHADO 


NO SIMPLEMENTE IGNORA NAN 


NA DREMPEL DI ELECCION 


TIN ‘SUBASTA’ PRIVA PA 
PUESTONAN HALTO DEN 
APARATO DI GOBIERNO 


PARLAMENTARIO INDEPENDIENTE 
MR. GERLIEN CROES: 


COLECTANDO NA PLACH’I NUMBER 
PA PAGA INTERES DI DEBE FIRMA PA 
MINISTER PRESIDENT CU HULANDA 

E 
medio di comunicacion na Merca, ‘Oil & Gas Journal, di- 
abierna ultimo 26 di Januari, a informa cu gobierno di 
Presidente Joe Biden, a dicidi di suspende tur tipo di expan- 
sion pa loke ta proyectonan di gas loke a hinca US LNG den 
un situacion hopi delicado. 


E suspension cu ta ser ehecuta y controla pa e departamento 
di ‘US Department of Energy-DOE’, lo sigui cu su control pa 
loke ta e procesonan cu tin andando pa expansion den exte- 
rior, pa si e forma aki considera e impacto cu e efecto lo 
por tin riba situacion di clima y tambe pa loke ta asuntonan 
economico. 


Den e articulo ta mustra cu e plan di expansion di US LNG 
cu e decision aki, ta pone henter e plan di e compania aki 
den discrepancia caminda no ta anticipa cu pa prome cu 
luna di November di e aña aki, e suspension aki lo conoce un 
cambio mirando cu na e mesun luna menciona, lo tin elec- 
cion pa Presidente di Merca. 


“The decision will not affect the 8 LNG terminals already in 
operation, nor will the review impede the 10 projects 
that already hold DOE  export authorizations and are 
currently under construction.” 


Eagle LNG no ta cay den e grupo di 8 proyecto cu ya ta den 
operacion ya cu riba tereno di refineria na San Nicolas no 
tin nada construi, a pesar di promesa haci pa Minister di 
Energia Glenbert Croes y tampoco Eagle LNG ta den e lista 
di 10 proyectonan cu tin un autorisacion di DOE y cu ta bou 
construccion actual. 


SLA MORTAL 
E decision di gobierno Mericano, a caba di plama henter e 
plan di Gabinete Wever Croes II pa cu e contract firma pa 20 


aña pa entrega gas na WEB Aruba NV, cual tabata destina 
pa fracasa for di momento cu a firma e contact aki, sin apro- 
bacion di Parlamento y sin cu tabatin transparencia den e 
proceso aki. 
Na luna di November di 2021 Minister Glenbert Croes a hiba 
algun miembro di conseho di Minister San Nicolas hunto cu 
algun parlamentario di fraccion di MEP, caminda simbolica- 
mente a firma e contract ya cu esaki a wordo firma algun 
luna prome caba. 


E partner di coalicion, RAIZ cu tabata para pa integridad a 
wordo manipula y engaña caminda eynan a nace e hecho cu 
mientras cu lider di e partido blanco ta biba y muri pa integ- 
ridad, esaki a ser bendi den un contract secreto cu te dia di 
awe nan no a haya pa mira. 
Minister Glenbert Croes a haci un recorido riba tereno di 
refineria pa supuesto representantenan di Eagle LNG scoge 
un pida tereno caminda e compania lo establece su mes 
pero nunca mas esaki a keda concretisa. 


A sigui e problema grandi con lo core tubo di gas for di 
tereno na San Nicolas te na tereno di WEB y tampoco a yega 
na solucion riba esaki y nunca mas representantenan cu bin 
sinta firma cu gabinete Wever Croes, a logra algo concreto 
den henter e proceso aki. 
Cu e decision di gobierno Mericano pa suspende tur import- 
acion di loke ta planta di gas den exterior, den cual tambe ta 
inclui Eagle LNG, esaki a bira practicamente e golpi mortal 
pa henter e vision y plan di Minister Glenbert Croes. 


Pues e promesa haci na pueblo cu den 2024 e proyecto di 
Eagle LNG lo inicia oficialmente, a cay na awa y c’un biaha 
mas Minister Croes no por cumpli cu pueblo cu su deter- 
minacion pa reduccion di prijs di awa y coriente pa alivia e 
situacion financiero precario di pueblo. 


Gobierno su plan cu Eagle LNG a haya sla mortal na Merca 

D 
urante conferencia di prensa di Plataforma Nos Pais, Ot- 
mar Oduber a indica cu mescos cu 12 aña pasa, a re-in- 
venta nos turismo, a yega e momento pa re-invente un bi- 
aha mas. Aruba mester pone atencion urgente na e calidad 
di nos producto y calidad di nos turismo., pasobra produc- 
to Aruba ta bayendo atras, incluyendo e calidad di servicio, 
mientras cu tin mester di miles di hende pa traha. 


Aki Oduber a bin cu un punto sumamente interesante y cu 
sigur lo mester haya atencion den e Dialogo Nacional proponi 
pa Plataforma Nos Pais, ta trata di ilegalnan riba Aruba. E ta 
bisa cu tin alrededor di 12 mil ilegal na Aruba, pero ningun 
hende kier atende cu e tema aki. E personanan aki ta trah- 
ando tur caminda na nos isla na un forma ilegal sin paga 
AZV, SvB, belasting, sin tin un cuenta di banco. 


“Ban cuminsa documenta e hendenan aki, laga nan cuminsa 
paga y participa. Bin cu reglanan cu por ehempel ta bisa 
cu ta bay legalisa e 12 mil ilegalnan, pero pa nan por haya 
nan permiso, durante e prome 3 añanan nan mester pasa 
un curso di Papiamento, di Ingles y Aruba Certification 
Program. Ban integra nan den nos comunidad y no simple- 
mente ignora nan”. 


E personanan aki tin mas cu 10 aña bibando ilegal, nan 
yiunan a nace na Aruba bayendo scol cu residentenan legal ta 
pagando y ora nan bira malo e mesun residentenan legal aki 
ta paga pa nan haya tratamento medico. Lamentablemente, 
tin miedo pa atende cu e tema aki. 
Mientras tanto tin mester di miles di hende pa traha. 


Recientemente tabatin un job fair, pero manera Plataforma 
Nos Pais ta bisa, esunnan cu ta acudi na esaki ta perso- 
nanan cu tin trabou caba y ta buscando un miho trabou, 
pasobra e 12 mil ilegalnan no ta yega pasobra nan tin miedo 
di yega. “A yega momento cu gobierno mester para den su 
sapato y bisa ‘nos ta bin cu un ‘pardon regeling.’ 
Por ehempel, ta bin cu un periodo unda si por demostra 
cu un persona ta trahando pa bo ilegal, bo ta documenta e 
persona aki, ta firma p’e y ta burger’e in na Aruba. 


Ta dune cursonan, lagu’e siña Papiamento y Ingles como 
condicion pa e haya su permiso y asina ta yuda soluciona 
e problema di labor cu nos tin na Aruba”, Otmar Oduber a 
declara. 
El a conclui expresando cu ohala e palabranan aki por yega 
n’e 21 miembronan di Parlamento, pasobra si no atende cu 
e tema di calidad di nos producto awe, nos lo bay yor’e den 
futuro. 


Cuminsa integra ilegalnan ya cu falta hopi trahado 


No simplemente ignora nan 

Buy a 
drill or 
drywall 
while 
playing 
dominoes. 


kooymanbv.com 


Shop for everything 
from anywhere. 


G 
abinete Wever Croes II ta den crisis ya tin un diferencia asina grandi entre 
partido MEP cu partido RAIZ cu ta formando e actual coalicion pero no por 
spera cu prome cu luna di Maart venidero, lo tin cambio den esaki. Cu tin motibo 
pa e gobierno aki plama for di otro, ta un “feit” ya cu tin un serie di desaroyonan 
cu cualkier gobierno serio, gobierno integro y serio, lo a manda e di dos gabi- 
nete di Prome Minister Evelyn Wever Croes cas for di aña 2021. 
E prome ‘traicion politico’ a tuma luga na momento cu Minister Glenbert Croes 
di MEP, publicamente a anuncia cu lo firma un acuerdo entre Eagle LNG y WEB 
Aruba NV, sin pone su partner di coalicion na altura. 


E berguensa a bira mas grandi na momento cu partido RAIZ a exigi pa Minister 
Croes no firma e acuerdo aki, cu e mandatario a informa su partner cu no por haci 
algo mas, ya cu e ceremonia di firma e acuerdo, ta uno simbolico ya cu el a firma 


Na drempel di eleccion 


Tin ‘subasta’ priva pa puestonan 
halto den aparato di gobierno 


un acuerdo oficial caba algun luna prome. Eynan a 
surgi e prome discrepancia entre e dos partidonan 
aki, un hecho cu tambe tin di haber cu integridad 
den gobernacion pero debi na e hecho cu apenas 
RAIZ a drenta gobierno, a opta pa ‘overlook’ e fayo 
aki y a sigui dilanti. Despues a surgi cantidad di 
otro situacion, entre cual esun mas serio aña pasa, 
na momento cu Minister di Medio Ambiente, vice 
Prome Minister Ursell Arends, a dicidi di bay Corte 
y entrega keho contra di e Minister cu a firma pa 
Embassy Suites construi un pida beach net dilanti 
di e hotel. Hamas den historia politico “mundial” a 
yega di sosode c’un vice Prome Minister ta hiba su 
Prome Minister Corte pero na momento cu Minister 
Arends a ripara e “vupa” cu el a comete, el a retira 
su demanda pero si despues a bolbe cuestiona su 
lider di gobierno, ora cu Corte a dicidi cu e deci- 
sion aki tin cu wordo suspendi. 


AWEMainta cu informacion cerca di personanan 
yega na ambos partido, a wordo informa na varios 
ocasion cu caida di Gabinete Wever Croes II lo no 
ta algo a corto plaso pero cu si e ta den tapara 
caminda dentro di algun luna esaki lo por bira 
realidad y pa di dos ocasion sigui, pueblo lo tin cu 
bay urna electoral pa eligi un gobierno nobo. 


SUBASTA 
Tin desaroyonan cu ta tumando luga, entre 
otro caminda tin reglamento di posicionnan pa 
sostenedonan di partido pero tambe tin manera 
un tipo di ‘subasta’ pa loke ta algun puesto halto 
den e aparato gubernamental cu ta ser “anhela” 
pa tanto varios di e actual ministernan como 
tambe parlamentarionan. 


AWEMainta a wordo informa di algun di e 
puestonan aki, caminda tin un anhelo grandi pa 
e posicion di “Hoofd Inspecteur Onderwijs” cu lo 
ta vacante pa algun tempo caba y tin un of dos 
nomber cu ta bayendo rond pero cu no por a ser 
confirma. Tin varios parlamentario cu ta sostene e 
actual gobierno, cu tambe ta aspirando un of otro 
puesto halto, ya cu lo tin duda cu nan lo regresa 
bek despues di e proximo eleccion, den e Conseho 
Legislativo. 
Aki a ricibi informacion cu entre otro tin funcionnan 
halto na Instituto di Cultura caminda tambe ta 
mencionando un nomber, den e departamento di 
labor tambe lo tin vacatura den posicion halto y 
a keda menciona tambe un posicion na CBS, esta 
Centraal Bureau Statiestiek. 
No ta algo nobo pero e desaroyo aki ta confirma 
cu lo tin duda den e propio seno di gobierno, ki 
resultado e dos partidonan aki lo logra den elec- 
cion di 2025 mirando desaroyonan cu a tuma luga 
ultimo tempo. 

M 
as e ciudadano tin cu paga na Departamento di Impues- 
to, mas atencion ta pone na unda e recursonan aki ta 
bay y mas critico e ta bira di con ta maneha fondo publico. 


Aplicacion di diferente cambio como parti di e Reforma 
Fiscal, por ehempel, aumento di BBO y BBO na Frontera, ta 
generando; no di awo, pero for di varios aña caba, entrada 
adicional pa caha di gobierno. Sinembargo, e contribuyente 
ta wak con servicio publico manera salud y educacion ta 
costa mas, con infrastructura ta den decadencia, mientras 
cu corupcion den aparato publico ta continua cu impunidad. 


Den pasado, parlamentario independiente mr. Gerlien Croes 
a menciona con Gabinete Wever-Croes I y II a ricibi cente- 
nares di miyones di florin extra, y asina mes kier kita mas 
y mas. Ta hustifica esaki cu e ayudo cu a duna durante 
pandemia, mientras cu na mesun momento ta gaba con bon 
economia a bons bek riba nos isla; un ponencia contradic- 
torio. 


E siman aki tabata e fecha limite pa pago di plachi di number 
pa aña 2024. Solamente na esunnan cu tabata pendiente 
pa paga ainda na comienso di siman, esta rond di 70 mil 
contribuyente, segun Departamento di Impuesto, lo recauda 
21 miyon florin. 


Esey ta djis un tercer parti di loke Aruba lo mester paga e aña 
aki na Hulanda, solamente pa cubri interes 2024, pasobra 
esey ta loke Prome Minister Evelyn Wever-Croes a negocia y 
firma, comprometiendo nos tur 2 luna atras. 
“Pueblo ta cuminsa paga e aña aki pa su autonomia cu e 
minister presidente a entrega dia 13 di november 2020 ora 
el a firma cu Knops,” asina Parlamentario independiente a 
comenta. Pa despues el a purba nenga di cumpli cu e acuerdo 
y ora cu no a logra burla e Hulandesnan, at’e dos luna pasa, 
cu rabo memey su pia, e mester a firma n’e kruisje, pero e 
biaha aki na un interes mas halto (6.9%) como straf di su 
incumplimento. Sinembargo e straf ey no ta pa Wever-Croes 
carga, si no pa henter pueblo di Aruba paga pa su tactica cu 
a faya. 


Parlamentario Croes ta cuestiona con esaki no ta preocupa 
ni Wever-Croes ni ningun miembro di su gabinete of miem- 
bronan di coalicion den Parlamento cu ta sigui para tras di e 
mal maneho financiero di Pais Aruba. 


Parlamentario independiente mr. Gerlien Croes: 


Colectando na plach’i number pa paga interes 
di debe firma pa Minister President cu Hulanda 

D 
iahuebs mainta Minister di Turismo y Salud Publico sr. Dangui Odu- 
ber a reuni cu Dhr. drs. Felix Bijlhout, Algemeen Secretaris di De So- 
ciaal Economische Raad (SER) y tambe cu Dhr. Norberto Rodrigues MPP, 
Beleidsadviseur di SER. 


Un reunion unda SER a entrega un rapport na Ministerio di Salud Publico 
pa asina nan por conseha ariba diferente asuntonan importante manera 
obesidad na Aruba. Un bon reunion unda a elabora ariba diferente topi- 
conan manera; preocupacion di e aumento di obesidad den nos comunidad 
y avisa pa pone medidanan mas severo, inversion den conscientisacion pa 


Minister di Salud Publico a reuni cu representantenan di SER 


P’asina por conseha riba e topico di prevencion di obesidad 


muchanan na scol, mas cantina saludabel na 
scolnan y prevencion di sucu excesivo y pone 
ilustra kico ta cumindanan mas y menos salu- 
dabel. 


Minister Dangui Oduber ta indica cu reunionnan 
asina ta importante pa evalua e rapportnan, 
notas y conseho tocante e cuido y salud di nos 
comunidad, pa asina por implementa cambio 
positivo den e manera cu nos ta come y move. 
E vision di Minister Oduber ta pa tin un comu- 
nidad saludabel y pa traha hunto cu diferente 
organisacionnan pa asina por combati obes- 
idad na Aruba. 


Minister Oduber ta expresa su gratitud pe 
bishita di e representantenan di SER y ta 
spera cu pronto por anuncia cambio nan posi- 
tivo den comunidad y asina yuda mas hende 
posibel cu ta luchando cu obesidad. 

A 
ruba, conoci pa su paisahenan sereno y su 
ambiente pacifico, sinembargo ayera nochi a 
tuma luga un intento di ladronicia di auto. Esaki 
a tuma luga na loke tabata wordo considera un 
area sigura na Morgenster. E agresornan a ata- 
ca dos vehiculo, entre nan un Toyota Yaris, den 
un incidente cu a laga e comunidad cu man na 
cabes. 


Na un momento inespera, e Toyota Yaris a bira e 
enfoke di e delincuentenan, cu despues cu nan a 
drenta e auto, nan a kibra e tapa di plastic bou di 
e stuur. Sinembargo, e aparatonan di siguridad 
di e auto, incluyendo un killswitch, a stroba nan 
intento start e motor, evitando cu e ladronicia a 
sigui escala. 


Loke ta agrega un nivel di preocupacion ta e 
luga di e incidente - un area cu ta rondona pa 
un compania di huur auto, dos school aparta- 
mentonan y hotelnan. E accionnan balente di e 
agresornan a keda graba pa varios camara di 
vigilancia, cu por duna e polis un bentaha vital 
den nan investigacion. 


Den un post reciente riba Facebook di polis di 
Aruba, nan ta urgi doñonan di auto pa mehora 
e siguridad di nan vehiculonan door di para den 
areanan bon ilumina, activa alarmanan di auto, y 
pa corda lock e porta di nan auto. 


E fenomeno straño aki a pone e comunidad di 
Aruba, den un situacion di desorden. A pesar di 
e poco frecuencia, polis ta sigura cu nan ta trata 
e casonan asina cu seriedad. 


Na Morgenster un Intenta di horta auto 
ta trece un shock den e comunidad 


Diabierna, 2 Februari 2024 
AWEMainta 
LOCAL 
9 


Diabierna, 2 Februari 2024 
LOCAL 
10 
AWEMainta 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


D 
iamars 30 di januari Crisis Management Office (CMO) a 
haci entrega di e Veiligheidsplan Aruba Carnaval 2024 
(Plan di Siguridad di Aruba su Carnaval) na Prome Minister 
Evelyn Wever-Croes. 
Pa prome biaha Aruba tin un Veiligheidsplan Aruba Carnaval. 
Esaki a wordo traha door di CMO hunto cu SMAC caminda 
tur grupo di carnaval a participa. Den a plan ta stipula e 
palabracionnan haci riba diferente aspecto di siguridad pa 
tur carnavalista. Cada lider di e gruponan a reuni individual- 
mente cu CMO y a firma e palabracionnan y asina garantisa 
e siguridad di participantenan y tur esnan cu ta contribui cu 
carnaval. 


Minister President a expresa di ta contento di por wak cu tin 
palabracionnan haci riba e tema di decibell. Akinan a palabra 
con halto e zonido di e bandanan por ta den paradanan 
di carnaval. Pa paradanan di mucha e maximo ta 90db y 
e muchanan mester ta 7 meter leu di e speaker y mester 
tin earplugs bisti. Tanto Gobierno como CMO ta di opinion 
cu mester protege muchanan di dañonan permanente na 
nan oido y na nan salud. Pa loke ta trata adultonan cu ta 
participa den un forma boluntario y ta responsabel pa nan 
propio actonan, e maximo ta 120db. 
CMO ta haci control durante tur parada a base di e palabra- 
cionnan di e Veiligheidsplan y por bisa cu te awor practica- 
mente tur banda a tene nan mes n’e maximo di e sonido y 
durante parada di mucha 95% a uza earplugs. 


Prome Minister a felicita CMO, KPA, SMAC, DTI y gruponan cu 
a forma parti di e plan aki y a cumpli cu ne. E intencion ta pa 
durante tres aña traha cu e plan aki pa tur evento publico, di 


mas di 2000 hende y despues adapta unda mester y finalisa 
e plan. 


Aparte di esaki durante paradanan CMO a pone un “hospital 
on the field” cu ta pa duna asistencia na tur cu ta participa 
y acudi n’e carnaval y asina por alivia nos Hospital Horacio 
Oduber y nan por sigui cu nan asistencia normal. 


“Cu esaki Aruba un bes mas ta duna ehempel den nos 
region di con ta atende cu siguridad di su ciudadanonan 
durante eventonan grandi. Y ya drentando simannan final 
di nos carnaval, Gobierno y CMO ta urgi tur banda y grupo 
pa cumpli cu palabracionnan haci y pone interes di nos 
carnavalistanan na prome luga”, Prome Minister Evelyn 
Wever-Croes a remarca. 


CMO a entrega Veiligheidsplan Aruba Carnaval 2024 na Prome Minister 

EXECUTORIALE 


VERKOOP 


Ten overstaan van notaris mr. Chamila Agnella 
Tromp of haar waarnemer zal op vrijdag 9 
februari 2024 om 10:00 uur 's-morgens in 
het 
Auditorium 
van 
de 
Kamer 
van 
Koophandel te Aruba aan de J.E. Irausquin 
Boulevard 10, Oranjestad, Aruba, in één zitting 
bij opbod en afslag in het openbaar worden 
verkocht, ex artikel 3:268 van het Burgerlijk 
Wetboek van Aruba: 


een woonhuis, plaatselijk bekend als 
PALO DI BOONCHISTRAAT 3 


staande op het recht van erfpacht tot 16 
augustus 2042 op een perceel domeingrond 
groot 863 m2 gelegen te Ponton in Aruba, 
kadastraal bekend als Eerste Afdeling Sectie E 
nummer 850. 
Richtprijs: Afl. 500.000,-- 
Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met 
een geldig paspoort of ID en middels een bereidheidsverkla- 
ring, een bankgarantie of andere vorm van zekerheid aan te 
tonen aan de Executant in staat te zijn tot nakoming van zijn 
bod en de bijkomende kosten. 
De Executant behoudt zich het recht voor de executieveiling 
uit te stellen dan wel op te houden zonder daarvoor de reden 
te noemen. 
Op de veiling zijn van toepassing de Algemene Veilingvoor- 
waarden voor Executieveilingen (AVVE) en de Bijzondere 
Veilingvoorwaarden zoals vastgesteld door notaris mr. 
Chamila Agnella Tromp. 


Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


Transformer a explota 
y causa candela 


D 
iahuebs atardi pasa di 6'or Brandweer a sali poco 
pura direccion Westpunt den e area di Esmeralda 


pa un candela. Locual a sosode ta cu un transformer 
di Elmar lo a "explota". Esaki a causa cu un mondi a 
pega candela y algun habitante lo a pensa cu esaki lo 
por a yega un cas cerca, pero esaki no a bira e caso. 
Den un rato Brandweer a dominda e candela di yerba, 


y a pone Elmar y tambe WEB na altura debi cu un 
meter di awa a sufri daño. 


Auto procedente di ladronicia 
envolvi den accidente 


D 
iaranson den oranan di atardi polis a bay ariba 
e caminda parti paden di Pos Chikito pa un acci- 
dente di trafico. Na yegada agentenan a compronde 


cu un di e partidonan lo a move rapidamente for di e 
sitio, mientras cu den e otro auto tin un persona her- 
ida. E vehiculonan envolvi tawata un Toyota Corolla 
y un Chevrolet mini Van, e Van a resulta di ta proce- 
dente di ladronicia o sea e auto ta horta. Polis di traf- 


ico a yega e sitio pa tuma datos y tambe por a mira 
cu e Rapidresponder di Imsan a presenta pa controla 


e persona herida den e Corolla. 

D 
en un impactante acto di vandalis- 
mo, un estatua di brons na honor di 
Jackie Robinson, e Afromericano pione- 
ro cu a kibra e barera di colo den base- 
ball di Grandes Ligas, a wordo descu- 
bri kima y na pida despues di a wordo 
horta for di un veld di baseball di Little 
League na Wichita, Kansas. E estatua, 
lanta na 2021 pa League 42, un liga di 
baseball hubenil cu ta carga nomber di 
e number di jersey di Robinson, a apa- 
rece mutila, cu e mita abao corta y ban- 
dona den un bari di sushi di Garvey Park 
diamars mainta. 
E robo bergonsoso, cu a tuma luga 
diahuebs marduga, a provoca rabia y 
consternacion di henter e comunidad 
di Wichita. Robinson, un figura venera 
den e ciudad, ta simbolisa speransa y 


inspiracion, loke ta converti e estatua 
den un representacion emocional di e 
superacion di e bareranan racial. Polis 
ta investigando activamente e inci- 


dente, pero ainda no a efectua ningun 
detencion. 
Liga 42, cu a financia e estatua di 50 mil 
dollar, mediante donacion di e comu- 
nidad, a expresa nan profundo decep- 
cion p’e perdida. Bob Lutz, director 
ehecutivo di League 42, a declara: “E 
robo di e estatua aki no solamente ta 
un delito contra un obra di arte. E ta un 
crimen contra nos comunidad y contra 
e balornan di igualdad y husticia cu 
Jackie Robinson tabata encarna.” Lutz 
a confirma cu e liga ta colaborando cu 
e ciudad pa substitui e estatua, irepara- 
blemente daña. 


E profanacion di e estatua di Jackie 
Robinson ta un recordatorio duro di e 
lucha constante pa husticia racial na 
Merca. E logronan pionero di Robinson 
no solamente a transforma e panorama 
di baseball, sino cu tambe tabatin un 
impacto profundo di e normanan social. 
E destruccion di su estatua ta subraya 
e imperativo di sigui esforsa pa logra 
un igualdad autentico y husticia contra 
adversidad. 


Vandalismo ta golpia Wichita 


Ta haya iconico estatua di Jackie Robinson kima y destrosa 


45% 
OFF 

FREE 

D 
en un cambio horibel di suceso, Justin Mohn, di 32 aña, 
fo’i Pennsylvania, a wordo acusa di asesinato di prome 
grado y abuso di un curpa despues di a mata su tata y mus- 
tra su cabes decapita den un video riba YouTube. For di e 
momento ey, e contenido perturbador a wordo elimina pa 
motibo di su naturalesa grafico y e violacion di e normanan 
di YouTube. 


E mugshot (potret di polis) di Mohn sonriente a keda publica 
ora cu autoridad a detaya e crimen horibel cu a tuma luga 
na Bucks County diaranson anochi. Polis a descubri e curpa 
decapita di e tata den e baño di su cas. 
E video riba YouTube a mustra Mohn bistiendo un hand- 
schoen y mustra cabes di su tata corta den un saco di plastic. 
Sorprendentemente, por a mira e cabes despues poni den 
un pot. Mohn a uza e plataforma pa denuncia su tata como 
traidor, citando e mandato di e difunto como empleado di 
gobierno Mericano pa hopi tempo. Despues el a pidi pa tur 
funcionario federal muri. 


E reportahenan ta ilustra cu Mohn a adopta e teorianan 
di conspiracion derechista durante e video di 14 minuut. 


YouTube a kita e contenido rapidamente, citando su 
normanan contra violencia grafico y extremismo violento. 
Autoridad ta investigando e video activamente pa deter- 
mina e motibo tras di e acto horibel aki. Mohn, conoci pa 
su actividad riba medio social caminda e tabata promove su 
musica autoedita y su bukinan di ciencia ficcion distopico, 
a wordo aresta mas of menos 100 miya di distancia na Fort 
Indiantown Gap, Pennsylvania. 
Capitan Pete Feeney, di e Departamento di Polis di Middletown 
Township, a expresa su alivio p’e detencion di Mohn y a 
declara: “Nos no tabata sa unda e tabata bay ni su intencion 
ora el a bay fo’i dj’aki. Afortunadamente, nos tin un ubica- 
cion (location) basa riba bo telefon celular.” 


Mohn ta enfrenta cargo adicional, incluyendo pose- 
sion intencional di un instrumento criminal. A nenga su 
libertad riba fiansa y ta programa un audiencia pa dia 8 di 
februari. E comunidad ta spera mas detaye di e incidente 
tragico y impactante aki cu a laga hopi ta cuestiona e limit- 
enan di contenido online y e impacto potencial di ideologia 
extremista. 


Homber fo’i Pennsylvania acusa di a mata su tata 
despues di a mustra su ‘cabes decapita’ riba YouTube 


Diabierna, 2 Februari 2024 
INTERNACIONAL 
14 
AWEMainta 


D 
en un acontecimento crucial, e CEOnan di e principal 
rednan social y plataforma di mensaheria a enfrenta di- 
aranson e intenso scrutinio di e senadornan Mericano pa 
nan incapacidad pa proteha mucha adecuadamente di e 
depredadornan sexual riba nan respectivo plataformanan. E 
audiencia, caminda e hefenan di Meta, TikTok y X a partici- 
pa, a pone enfasis riba e urgencia cu Congreso aproba rapi- 
damente ley cu ta atende e preocupacion creciente p’e sig- 
uridad di e muchanan riba red social. 


E legisladonan a expresa nan mal contento cu e esfuerso 
di e gigantenan tecnologico, acusando nan pa duna prior- 
idad na beneficio riba e bienestar di e muchanan y exigiendo 
medida concreto pa garantisa un ambiente online mas sigur 
p’e hobennan usuario. 


E audiencia aki ta representa e ultimo esfuerso di Congreso 
pa responde n’e inkietud di mayor y experto den salud 
mental, cu ta sostene cu e empresanan di red social no a 
duna prioridad n’e siguridad di e muchanan riba nan plata- 
forma. E impulso di medida legislativo ta subraya e creciente 
consenso entre e legisladonan cu ta necesario un actuacion 
inmediato pa atende e riesgonan asocia n’e plataformanan 


online. 


E interogacion di e senadornan a profundisa riba cuestion di 
explotacion sexual infantil, indicando n’e CEOnan na asumi 
nan responsabilidad y aplica medida severo pa salvaguardia 
e usuarionan, en particular e menornan, di comportacion 
depredador. E atencion duna nan Meta, TikTok y X ta subraya 
e preocupacion generalisa p’e daño potencial cu e platafor- 
manan aki por causa si no aplica e medidanan adecua. 


E audiencia a desaroya den e contexto di un examen mas 
amplio di e practicanan di e rednan social, caminda cu Mark 
Zuckerberg, di Facebook, a declara recientemente dilanti e 
Comite Hudicial di Senado riba e esfuersonan di Facebook 
pa combati e explotacion infantil y incitacion na odio. 


Mientras cu e atencion legislativo ta intensifica, e indu- 
stria tecnologico ta enfrenta un presion cada biaha mayor 
pa atende di forma proactivo e problemanan di siguridad 
infantil. E resultado di e audiencianan aki por influencia 
significativamente den reglamentonan futuro y medida 
legislativo destina na proteha e usuarionan vulnerabel di e 
menasanan online. 


CEOnan di Meta, TikTok y X cu batata cayente 


Senado ta interoga e gigantenan di red 
social riba explotacion sexual infantil 

D 
en un sorprendente buel- 
ta di acontecimento, direc- 
tor di e wega Destiny 2, Joe 
Blackburn, a anuncia su sal- 
ida for di Bungie, e desaroy- 
ado conoci tras di e exito- 
so multiplayer game online. 
Blackburn, cu tabata parti in- 
tegrante di Bungie durante mas 
di un decada, a comparti e noticia a 
traves di un serie di tweet emocional. 
Blackburn a expresa e dificultad di su decision, pero a trans- 
miti su entusiasmo pa explora oportunidad nobo. El a tuma 
un momento pa gradici Bungie p’e oportunidad di contribui 
n’e saga Destiny 2 y a duna danki n’e comunidad apasiona 
di hungado pa nan sosten incondicional. 
Memey di e speculacionnan riba e dificultadnan financiero di 
Bungie, despues di e retironan di 2023, e studio a reitera su 
compromiso cu e futuro di Destiny 2. E salida di Blackburn a 


tuma luga na un momento crucial p’e compania, pero Bungie 
ta sigui ta optimista riba e trayectorio di e wega. 
E riendanan di e destino di Destiny 2 lo pasa awo den man 
di Tyson Green, un veterano di Bungie cu mas di dos decada 
di experiencia den e studio. Green, conoci pa su trabao 
den titulo emblematico manera Halo y e entreganan ante- 
rior di Destiny, ta asumi e funcion di director di wega ora cu 
Blackburn conclui su mandato. 
E salida di Blackburn ta cuadra cu e inminente lansamento 
di Destiny 2: The Final Shape, e siguiente expansion cu lo 
cera e storia actual. E director di wega lo keda abordo te 
na finalisacion di “End-to-End playtest” di e expansion tan 
spera. 


Aunke Blackburn ainda no a revela cua lo ta su proximo paso 
profesional, e comunidad di Destiny 2 ta keda curioso p’e 
trayectorio futuro di wega bao di un liderazgo nobo. Mientras 
Bungie ta confronta e transicion aki, e fanaticonan ta spera 
cu impaciencia noticia riba e sucesor di Blackburn y loke ta 
spera e frankicia stima aki. 


Director di Destiny 2 a retira di Bungie despues 
di a conclui expansion di “The Final Shape” 

S 
egun e registro di proveedornan di cuido medico (AB 
2022 no. 79), tur practica di cuido medico, clinica, em- 
presa, etc. mester registra anualmente den e registro di du- 
nado di cuido medico. E reinscripcion ainda no a drenta na 
vigor, pasobra segun vision di Minister di Turismo y Salud 
Publico, prome a ofrece e proveedonan di salud e oportuni- 
dad pa registra y pasa door di e proceso nobo na un manera 
adecua. 


Awor ta tempo pa cumpli cu e obligacion legal. E registro di 
proveedornan di cuido medico ta un implementacion di art. 
2 inciso 4 di Ordenansa nacional tocante calidad den cuido 
medico. E ta rekeri cu e ta registra como dunado di cuido 
medico y cu e ta cumpli cu condicionnan specifico pa ta y 
keda registra. 


Den practica real, e condicionnan aki finalmente a bira cla 
pa tur partido. Entre otro, e mester tin un procedura di keho 
tambe, ta afilia na un comision di keho cu un presidente 
independiente. E presidente aki por no tin un relacion cu su 
practica/institucion. 


For di 1 di februari 2024 esaki ta nifica cu organisacionnan 
cu no tin nan registro den ordo no por registra un dunado di 
cuido medico pa traha cerca nan. E proveedornan di cuido 
medico cu no a registra ainda tambe lo obliga a Instituto di 
Calidad pa notifica IVA pa motibo di un violacion di ley. 


Tur proveedor di cuido medico registra for di 2023 mester 
registra nan mes atrobe. 
E reinscripcion mes lo drenta na vigor dia 31 di maart 2024 
y esaki ta implica manda un e-mail na josue.kelly@dvg.aw, 
ingrid.croes@dvg.aw, of kwaliteitsinstituut@dvg.aw cu e 
siguiente documentonan: 


1. Un bista general si tabatin un cambio den e siguiente 
puntonan durante e ultimo aña: 
a. e entidad Huridico (nomber di e organisacion / forma 
Huridico ) ; 
b. e bestuur, director(nan), accionista, zorgmanagernan cu 
copia di nan ID y registracion di Censo. 
c. permiso di establecimento (pa extension/otro servicio). 
d. permiso di director of permiso di trabou i residencia, si ta 
necesario. 
e. procedura di keho, si e procedura of e comision a cambia. 


2. Polisa di seguro y cobertura (Na Afl.) di seguro di respon- 
sabilidad profesional pa bo persona (empresa/un persona/ 
asociacion) y e cuidadonan cu ta traha den bo organisacion. 


3. Manpowerplan pa e aña aki. 


4. Un informe anual di calidad cu normalmente lo a entrega 
na IVA (2023). 


5. Un lista completo di verificacion di si (ainda) ta cumpli cu 
e rekisitonan di calidad di Ordenansa Nashonal di calidad Di 
Cuido Medico (AB 2014 no. 74), manda e ‘ formulario di rein- 
scripcion di proveedornan di cuido medico ‘ completo y firma. 


Consecuencia 
Si e organisacion no a duna un prueba valido di cumpli- 
mento y bolbe registra, e lo haya un anotacion den e registro. 
Esaki ta nifica cu e ta ricibi un carta di e minister respon- 
sabel pa e no- cumplimento cu e rekisitonan. Inspeccion 
Di Salud Publico (IVA) y UO AZV lo ricibi copia di e carta. 
Nos kier enfatisa cu un registro valido como proveedor di 
cuido medico ta crucial pa garantisa confiansa di pash- 
entnan y partido nan interesa den cuido di calidad halto. Si 
bo tin un pregunta tocante e procedura di registracion of e 
documento nan necesario, no duda di tuma contacto cu nos 
personal di registracion. Nos ta cla pa yuda y cumpli cu tur 
e rekisitonan. 


Nos ta confia cu lo tuma e asunto aki na serio y duna e docu- 
mentonan rekeri na tempo. Hunto nos por contribui na un 
sistema di salud di calidad halto cu ta cumpli cu e stan- 
dardnan di calidad mas halto. 


Instituto di calidad ta informa 


Tur organisacion den cuido mester registra anualmente 

I 
nscripcion ta habri pa tur mucha cu ta bay haci 4 den 
aña 2024. Mayornan cu ta desea pa nan yiunan bay un 
kleuter di SKOA por cuminsa cu e proceso di inscripcion pa 
asina sigura nan luga p’e aña escolar venidero. Mayornan 
por scoge di diferente kleuter cu ta resorta bou di SKOA. Pa 
haya mas informacion di tur e scolnan di kleuter por bishita 
www.skoa.aw. 


Con bo por inscribi na SKOA? 
Por inscribi via nos website www.skoa.aw completamente 
online. Por inscribi via e-mail door di manda SKOA un e-mail 
na aplicacion@skoa.aw. Por inscribi via WhatsApp door 
di manda un mensahe directo na +297 7485995 y sigui e 
proceso pa completa e inscripcion. Pa mayornan cu ya caba 
tin yiu inscribi na SKOA por haci inscripcion di e yiu cu tin 
cu cuminsa kleuter via nos sistema di SAS. Ora di inscribi 
mester pone bon atencion ariba e documentonan cu ta 
necesario pa asina por cumpli cu e proceso di inscripcion di 
bo yiu. 


Mayornan cu inscribi nan yiu ta haya un periodo di 6 siman 
pa asina por cumpli cu e prome pago of pago completo di 
schoolgeld p’e aña escolar venidero. Despues di 2 siman, si 
e pago no a wordo completa, e cupo di inscripcion ta wordo 
cancela cu consecuencia cu no lo bay tin un luga sigura p’e 
yiu cuminsa kleuter e proximo aña escolar. 


No tarda pa inscribi bo yiu n’e scol di bo escogencia paso 


cuponan ta limita. Pa mas informacion tocante inscripcion 
na SKOA por bishita nos website www.skoa.aw of por yama 
na liña directo 5231800. 


Bo yiu ta cla pa cuminsa kleuter? 


Inscripcion ta habri na SKOA y cuponan ta limita 

F 
or di un reporte publica recientemente a resulta cu Caribe 
Hulandes ta hospeda 46 especie di cabaron Palaemonidae, 
di cualnan a registra 24 pa prome biaha na un of mas di e is- 
lanan. E estudio ta revela descubrimento di un especie nobo 
pa ciencia. E cabaronnan aki ta hunga un rol fundamental den 
mantencion di rif di coral saludabel, haciendo e necesidad pa 
profundisa nos comprension di e habitantenan chikito aki mas 
importante cu nunca. 


Cabaron Palaemonidae ta habitantenan vital di e awanan di 
costa tropical y e rifnan di coral, conoci pa nan relacionnan 
cu diferente invertebrado, desde coral te cocolishi di lama. A 
traves di e relacionnan aki, cabaron ta contribui na salud y 
diversidad di e rifnan di coral door di haci funcion ecologico 
esencial manera limpiesa, proteccion y incluso posibel ciclo di 
nutriente. Comprondiendo e matiznan di e interaccionnan aki 
no solamente ta profundisa nos aprecio di e complehidad di 
bida marino, pero tambe ta subraya e importancia di preserva 
e ecosistemanan aki, ya cu alteracion den e relacionnan aki 
por tin efectonan cu ta escala riba salud general di ambiente 
di e rifnan di coral. 


A pesar di un historia largo di investigacion, expedicionnan di 
tereno recien a trece na cla un gran cantidad di informacion 
nobo tocante e especie aki den Caribe Hulandes. Combinando 
dato di fieldwork, investigacion di e especienan den Naturalis 
Biodiversity Center y literatura, e investigadonan a compila un 
lista amplio di 46 especie di Palaemonidae pa Caribe Hulandes. 


Resultadonan clave 
Especienan nobo: E estudio ta revela descubrimento di un 
especie nobo pa ciencia, loke ta subraya e importancia di 
exploracion continuo pa compronde henter e spectrum di 
biodiversidad den Caribe Hulandes. 
Registronan pa di prome biaha: Di e 46 especienan cu a keda 
registra, 24 a keda registra pa prome biaha na un of mas di e 
islanan di Caribe Hulandes. Esaki ta enfatisa e necesidad di 
realisa investigacion continuo pa descubri e diversidad cu por 
a pasa por alto anteriormente. 
Asociacion di huesped: E investigacion ta destaca 60 asociacion 
nobo di huesped, treciendo na claridad e relacionnan ecologico 
compleho entre e cabaronnan aki y nan huespednan inverte- 
brado. E red intrinca di asociacion di huesped entre e cabar- 
onnan y e invertebradonan di rif di coral ta hunga un rol crucial 
den e ekilibrio delicado di e ecosistemanan marino. 


Importancia a pesar di e desafionan ambiental 
Den e contexto di menasa pa crecemento di poblacion pa e 
rifnan di coral y e crecemento di presion antropogenico, docu- 
mentacion di e diversidad di Palaemonidae y otro especienan 


di rif di coral ta bira primordial. E descubrimentonan di estudio 
ta proporciona dato di referencia esencial cu por sirbi como 
referencia crucial pa e esfuersonan di monitoreo y conserva- 
cion den Caribe Hulandes. 


Revelando e diversidad scondi di e cabaronnan aki den Caribe 
Hulandes, e investigacion ta contribui significativamente na nos 
comprension di biodiversidad marino di e region. E descubri- 
mentonan ta subraya e urgencia di continua cu e esfuersonan 
di exploracion, conservacion y monitoreo pa salvaguarda e 
ecosistemanan unico aki pa e futuro generacionnan. 


Credito di potret: Charles Fransen, tur derecho reserva. 


Descubriendo e Bidanan Secreto di Cabaron 

A 
yera durante dia a tuma luga e 
eleccion di Reina y Prins y Pan- 
cho di Club Kibrahacha. Tabata un 
mainta sumamente bunita, yena 
cu color, creatividad y spontanidad 
di nos grandinan. Durante e main- 
ta aki, Minister Xiomara Maduro di 
Cultura tabata tin e honor pa coro- 
na e Reinanan y Prins y Pancho di 
Club Kibrahacha pa 2024. 


Reina di Club Kibrahacha pa 2024 
a keda den persona di Sra. Margo 
Scheper-Quijada. Miho presenta- 
cion a bay pa Sra. Maria Hendrika 
Croes, miho costume a keda den 
persona di Sra. Edselyn Servanie, 
miho mensahe a bay pa Sra. Judith 
Fun, mas popular tabata Sra. Elvia 
Croes y e reina cu mas carisma 
a bay pa Sra. Juliet Pillai. Prins 
di Club Kibrahacha 2024 a keda 
den persona di Yrving Eckmeyer y 
Pancho di Club Kibrahacha pa 2024 
a keda den persona di Jacinto Kelly. 


Aparte di e Reinanan y Prins y 
Pancho, tabata tin presentacion 
tambe di costume durante e elec- 
cion aki. E miho costume di Club 
Kibrahacha 2024 tabata di Sra. 
Arinda Jacobs. Premio pa costume 
mas creativo a bay pa Sra. Azucena 
Henricus, 
premio 
pa 
costume 
mas luhoso a bay pa Sra. Jacenta 
Geerman y premio costume mas 
colorido pa Sra. Rosa Allee. 


Minister Xiomara Maduro ta manda 
un palabra di pabien pa tur e gana- 
donan di e dia di awe y tambe e team 
completo cu a haci esaki posibel 
y ta gradici Club Kibrahacha pa e 
invitacion pa presencia un bunita 
evento y di a permiti’e comparti un 
rato ameno cu nos grandinan. 


Minister Maduro tabata presente n’e eleccion 
di Reina y Prins y Pancho di Club Kibrahacha 


Un eleccion unda cu color, creatividad y spontanidad di nos grandinan a briya 

N 
o ta tur hende na Aruba a haya un oportunidad pa por 
caba un studio MBO, HBO of WO durante nan hubentud. 
Hopi biaha ora un persona ta hoben e no sa ainda kico ex- 
actamente e kier bira como profesional. Tin biaha pa falta di 
sosten di famia, pa falta di informacion, pa falta di oportuni- 
dad, pa cualkier motibo cu por ta, hopi adulto awendia no 
tin un MBO of HBO diploma. Papiando den pueblo, mi ta wak 
cu tin un deseo ferviente den hopi adulto pa por conecta cu 
un estudio MBO of HBO online, cu ta duna nan e flexibilidad 
den orario, tempo, y gasto. 


Segun CBS, 92% di pobresa na Aruba ta pa via di educa- 
cion 
Den un reunion di comision di finansa recientemente CBS 
a duna informacion kico tur ta defini e bestaansminimum 
y algun otro aspecto di pobresa. Den e reunion aki CBS a 
splica cu e falta di educacion di nos pueblo riba nivel di MBO 
y HBO ta 92% di e causa di pobresa. Naturalmente ora un 
persona ta bon studia esaki ta posicion’e pa por funciona 
den un trabao cu un pago hopi mas halto cu esnan cu no tin 
mucho educacion, consecuentemente subiendo su calidad 
di trabao. 


Gobierno mester haci mas pa adulto y hoben adultonan cu 
kier sigui studia 
Aunke gobierno ta afilia cu algun universidadnan den exte- 
rior y tambe Hulanda, esaki por ta hopi caro y no accesibel 
pa e pueblo en general. Tin varios website di universidadnan 
Hulandes por ehempel cu ta hopi mas flexibel y accesibel 


pa nos pueblo. Ademas, e universidadnan aki ta hopi mas 
accesibel financieramente, den nan duracion y orario di 
studio. Buscando informacion riba e programanan existente 
na departamento di educacion, mi a constata cu hopi mas 
mester por wordo haci riba e tema aki. 


Preguntanan lansa oficialmente via Parlamento pa Minister 
Endy Croes 
Pa via di e reto grandi aki pa mehora nos sistema di educa- 
cion pa esnan adulto y hoben adulto por sigui studia, mi a 
manda algun pregunta pa Minister Endy Croes riba e tema: 


Minister por a informa Parlamento si ta trahando riba un 
sistema di scol cu lo por brinda oportunidad na adulto y 
hobennan por continua nan studio riba nivelnan di HBO 
y MBO en conexion cu universidadnan di Hulanda of otro 
paisnan? 


CBS a duna un presentacion den comision di finansa, cual ta 
mustra cu Aruba su motibo principal di pobresa ta conecta 
cu e falta di educacion avansa den nos pueblo. Ki vision 
minister tin pa subi e cantidad di profesionalnan studia cu 
HBO y WO aki na Aruba? 
Minister mi ta na altura cu departamento di educacion ta 
trahando cu un universidad online di Hulanda, sinembargo 
esaki ta hopi caro. Ki otro posibilidad tin, cu ta mas accesibel 
pa e cartera di nos pueblo, pa nan por sigui studia y haal nan 
MBO/HBO diploma? 


Esakinan ta algun di e preguntanan pa Minister Endy Croes 
contesta riba e reto di pa adultonan pa sigui studia pa un 
MBO/HBO of WO. Manera mi haya e contestacion di minister 
mi lo sigui informa pueblo. 


Parlamentario Marco Berlis (MEP): 


Adultonan merece di tin mas oportunidad pa por 
sigui y caba un estudio riba nivel HBO online 

A 
rubaverse 2.0, organisa pa e unidad di Exprodesk di DE- 
ACI, ta ofrece diferente tayer interesante riba diferente 
topico di tecnologia digital moderno. Diaranson 31 di janu- 
ari a tuma luga e di cuater (4) tayer, caminda a focus pa ca- 
pacita e publico den e mundo compleho di mercado finan- 
ciero (“trading”), incluyendo Stocks, Forex, Binary Options, 
y Crypto Currency (criptomoneda). 


Exprodesk a colabora cu ITFM Global FX y Elite Trading 
Academy Aruba. Ta mira oportunidadnan pa desaroyo 
personal y profesional, unda e habitantenan di San Nicolas 
y di Aruba por probecha di e oportunidadnan cu e mercado 
financiero mundial ta ofrece. Sin embargo, esaki ta bini cu 
su set di desafionan y riesgonan. 


Ta vital pa nos publico ta bon informa tocante e riesgonan 
asocia cu inversion, particularmente den area manera Forex, 
Binary Options y Cryptocurrency. Na banda di fluctuacion di 
balor, tambe ta enfrenta un enemigo cu ta constantemente 
ta modifica su strategia – e “Scammers”. P’esei, ta impor- 
tante pa nos pueblo ta arma cu e conocemento necesario pa 
identifica y evita intentonan pa estafa nan. 


Ademas, a trata e tema di ‘market makers’, e psicologia y 
control emocional den comercio, y e rasonnan pakico comer- 
ciantenan frecuentemente ta perde placa den e mercado 
financiero; ta aspectonan crucial cu mester enfatisa den nos 
programanan educativo. Tambe ta pone un enfasis fuerte 
riba prueba y transparencia pa sigura cu cada participante 
den ArubaVerse 2.0 y mas aya, ta actua den un manera 
responsabel y etico. 


“ArubaVerse 2.0 no ta solamente ta un paso adelante pa 


San Nicolas y Aruba, pero tambe un paso pa un futuro di 
conocemento pa nos pueblo. Nos ta mira e oportunidadnan 
grandi, pero tambe nos ta consciente di e desafionan cu 
ta presenta, y ta agradecido pa e colaboracion cu e dife- 
rente stakeholders riba e topico”, minister Geoffrey Wever 
ta opina. 


Arubaverse 2.0 dialogando riba tema di 
Foreign Exchange, Cypto Trading y mas 

BACKGROUND 
W 
orld Wetlands Day, Dia Mundial di Zonanan 
Humedo ta ser celebra dor di Nacionnan Uni 
riba 2 februari. E conmemoracion aki ta sirbi pa 
crea conscientisacion p’e importancia di zonanan 
humedo. 
Zonanan humedo ta sostene ecosistemanan vital 


y ta mantene biodiversidad y na Aruba ta inclui 
rooi, saliña, laguna, area di mangel, pasto marino 
(seagrass beds) y rif di coral. 


TEMA PA 2024: 
ZONANAN HUMEDO Y BIENESTAR HUMANO 


E Secretariado di e Tratado pa Zonanan Humedo, 
(RAMSAR Convention on Wetlands), ta invita un y 
tur pa uni n’e mensahe pa 2024 pa World Wetlands 
Day, cu ta “Wetlands and Human Wellbeing”, esta 
“Zonanan Humedo y Bienestar Humano”. 


MENSAHE DI MUSONDA MUMBA, 
SECRETARIO GENERAL, TRATADO DI RAMSAR 
Zonanan humedo, ser humano y bida ta conecta. 
Zonanan humedo ta forma parti central di nos 
bienestar. Sea mediante e awa dushi cu nan ta 


provee, actuando como fuente di alimento of prote- 
hando nos di eventonan di tempo y clima extremo, 
zonanan humedo saludabel ta ekivalente na nos 
bienestar. 


Dia Mundial di Zonanan Humedo ta ser celebra 
cada aña di 2 februari. E conmemoracion aki ta 
sirbi pa crea conscientisacion di e importancia 
critico di zonanan humedo. Den tur skina di mundo 
ser humano pa siglonan a depende di zonanan 
humedo pa nan subsistencia, porvenir, inspiracion 
y di e resiliencia di e zonanan ambiental aki impor- 
tante. 


A pesar di e numeroso beneficio pa ser humano 
obteni di zonanan humedo, tur dia e zonanan aki ta 


ser haci daño pa ser humano. Zonanan humedo ta 
ser destrui pa practica no sostenibel di agricultura, 
cual ta un causa principal di perdida di zonanan 
humedo mediante drenahe di awa y dempelmento 
cu tera. Hopi zona humedo, particularmente cerca 
di ciudad tambe ta ser contamina pa actividad 
humano y degrada pa polucion di plastico, locual 
ta empeora e triple crisis planetario di cambio 


climatico, perdida di naturaleza y polucion, ultima- 
mente afectando salud humano. 


E tendencia actual di establecimento di ser humano 


ta crea un menasa mayor p’e conservacion y util- 
isacion racional di zonanan humedo den y cerca 
di ciudadnan creciente. Ora ciudadnan expande 
e tendencia ta pa invadi zonanan humedo y 
esakinan ta desapareciendo tres biaha mas rapido 
cu boskenan. Pesey nos mester stop e destruc- 
cion y encurasha accion pa conserva y restaura e 


ecosistemanan vital aki. 


E Secretariado p’e Tratado RAMSAR ta invita bo pa 
uni n’e celebracion di 2 februari 2024. E tema pa 
2024 ta “Zonanan Humedo y Bienestar Humano”. 
Y cu solamente seis aña mas pa cumpli cu e 
Obhetivonan di Desaroyo Sostenibel (SDGs) na 


2030, tin un necesidad urgente pa actua awor. 


Pa Dia Mundial di Zonanan Humedo 2024, mi ta 
invita bo pa tuma accion des tres forma: 
• Haci escogencia consciente pa stop contamina- 
cion di zonanan humedo; 


• Tuma parti den esfuerso global pa conserva y 
utilisa sostenibelmente zonanan humedo; y 
• Participa den esfuersonan local pa restauracion 
di zonanan humedo. 


SITUACION NA ARUBA 
E problema principal di Aruba pa loke ta zonanan 
humedo t’e falta di un ordenanza nacional pa 
medio ambiente (Landsverordening Milieubeheer). 
Consecuentemente e obligacion pa haci estudio di 
impacto ambiental no ta regla pa ley y ta legisla- 


cion pa proteccion di naturaleza so por ser aplica. 


Den e periodo 2005-2009 pa extende e periodo pa 
utilisacion di dump di Parkietenbos a designa gran 


parti di e area di mangel banda di e dump original 
pa ser converti den celnan pa dera sushi. 
Den un tesis pa Bachelors Degree di 2015 di estu- 
diante Rikkert Loosveld di University College 
Utrecht, titula “Improper waste management and 
the increasing threat to the Aruban economy. An 
assessment of adverse effects of antrhopogenic 
disturbances on the Parkietenbos mangroves of 
Aruba” ta documenta extensamente e daño haci y 


e contaminacion den y rond e mangelnan cu a keda 
na Parkietenbos y e ambiente marino di full e costa 
sur di Aruba pabou di e dump. 


Construccion di e brug nobo pa Green Corridor 
Aruba, cu tawata rekeri pone pilon p’e brug memey 
di mangelnan den e area proteha di Spaans 
Lagoen, registra como RAMSAR wetland segun e 
Tratado pa Zonanan Humedo, a kap mangel, pero 
a planta e ekivalente di e area perdi di mangel bek 
den e mesun area. Den e mesun area di Spaans 


Lagoen sinembargo a permiti construccion sin 
ningun permiso of estudio di impacto ambiental di 
e Balashi Cabins. 
Den area di Pos Chikito y Savaneta a permiti 


kapmento di mangel pa casnan y proyectonan 
super luhoso pa turismo ser construi, mayoria di 
nan construi pa habitante/comerciante stranhero. 


Na Santo Largo y Mangel Halto Gobierno tin planea 
pa amplia infrastructura pa ricibi turista, pero e 
embeyecemento aki lo bay afecta negativamente e 


mangelnan den e areanan aki. 
Den e area cu ta core for di comienso di pista di 
aeropuerto te cu dump di Parkietenbos a kap 
mangel tanto riba tereno di aeropuerto y pa ampli- 
acion di e marina na unda tin un monton di yate 
y barco mara y a lo largo di Bucutiweg completo 


y e parti di costa dilanti Kas Paloma a permiti un 
free for all di construccion di pier, unda a construi 
memey di mangelnan y a kap mangel na gran 
escala. 


Hasta den e area cu ta core for di Eagle Beach te 
e actual area for di Divi Phoenix te Hilton na otro 
banda di e caminda principal a kap mangel of 
altera tereno di mangel, y den full e banda pabou 
di Bubaliplas areanan di mangel a keda afecta pa 
construccion di e hotelnan den e area aki. 


Den e Landsbesluit di 5 mei 2020 (AB 2020, no.67) 
un cantidad di area nobo a keda declara area 
proteha y poni bou maneho di Fundacion Parke 


Nacional Aruba. 
Segun Landsbesluit inheemse flora en fauna, 
8 augustus 2017 (AB 2017, no.48) den arti- 
culo 2, a base di articulo 4, inciso 2, sub a di 
Landsverordening Natuurbescherming (AB 1995, 
no.2) a declara tur cuater tipo di mangel na Aruba 
como especie proteha y segun articulo 6, inciso 
2 di Landsverordening Natuurbescherming ta 
prohibi pa kita parcialmente, por completo of daña 


mangel. 
Mester constata cu casi tur caminda ta viola protec- 
cion di (area di) mangel, esta zonanan humedo. 


Recientemente a surgi e problema di creacion di 
un beach pa Embassy Suites cu a ser para pa via di 
proteccion di mangelnan y yerba di lama. 


Pero mester constata cu e problematica di e planta 
di purificacion na Bubali RWZI y maneho sano di e 


zonanan humedo den e proyecto Western Wetlands 
den cual pa diferente zona humedo incluyendo e 
Bubaliplas a pidi status di zona colectivo proteha 
den Tratado RAMSAR, ta mustra cu falta hopi pa un 
adecuado maneho di zonanan humedo na Aruba 


tuma luga. 


2 februari 2024 


Dia mundial di zonanan humedo 

K 
iwanis Club of Palm Beach (KCPB) a tuma nota di algun 
publicacion insinuando cu KCPB lo no ta aportando na 
Carnaval y cu KCPB lo ta actuando contra ley pa cu e fiesta 
anual di Masquerade. KCPB ta lamenta e insinuacionnan aki. 


Pa 40 aña KCPB ta contribuyendo na nos comunidad, cu 
un cantidad grandi di proyectonan na beneficio di desa- 
royo di muchanan ariba nos isla. Tambe KCPB a bin ta haci 
donacionnan cuantioso pa un cantidad grandi di organ- 
isacionnan cu ta aporta na educacion, deporte, y na garan- 
tisa cu muchanan no mester pasa hamber na Aruba. 


KCPB ta organisa diferente actividadnan pa genera fondo 
pa por cumpli cu e metanan menciona. E tent di KCPB na 
paradanan di Carnaval y e fiesta di Masquerade ta dos di 
e actividadnan pa genera e fondo necesario. E dos activi- 
dadnan aki ta posibel cu aporte di diferente comerciantenan 


cu ta permiti KCPB uza nan tereno/edificio priva y/o ta haci 
donacion pa por logra esaki. 


KCPB ta consisti di un grupo dedica di boluntario cu ta 
aporta di nan mes cartera, tur luna financieramente y ta 
duna tur dia di aña di nan tempo liber pa logra e metanan 
ariba menciona. KCPB su focus ta pa aporta na comunidad 
general y lo sigui haci esaki cu hopi amor. 


Manera custumber, despues di actividadnan di KCPB, tur 
fondo crea lo wordo reparti na organisacionnan cu ta aporta 
na interes general. Asina KCPB lo sigui pone su energia y 
dedicacion na cosnan positivo pa comunidad di Aruba. KCPB 
ta gradici cada un persona, organisacion, comerciante cu ta 
yuda KCPB pa logra e meta di yuda comunidad di Aruba. 
Kiwanis Palm Beach ta pertenece na e organisacion global 
Kiwanis Internacional cu ta un instancia caritativo dedica 
na haci nos mundo miho door di cambia un comunidad pa 
medio di un mucha cada bes. 


Mas informacion por haya riba: www.facebook.com/kiwan- 
ispalmbeacharuba of nos pagina di web: www.kiwanispalm- 
beach.com. 


Kiwanis Club of Palm Beach 
aportando na comunidad 
di Aruba en general 

F 
inalisando e bishitanan esco- 
lar en conexion cu Dia di Betico, 
Minister Xiomara Maduro encarga 
cu Cultura, a bishita Colegio San 
Hose y Scol Soeur Juliette pa asi- 
na combersa cu e muchanan riba e 
celebracion aki. 


Riba e prome bishita di e mainta aki 
na Colegio San Hose, e mandatario 
a wordo ricibi cu alegria pa tur e 
alumnonan y nan maestronan cu a 
sali pa dun’e un caluroso bonbini. 
Despues di esaki, Minister Maduro 
a bishita klas 6 pa asina combersa 
cu e muchanan riba Dia di Betico, 
pa splica nan e importancia di e 
logronan di Betico pero tambe pa 
inspira nan pa sigui studia y persigui 
nan aspiracionnan. Uzando Betico 
como ehempel, e mandatario a 
inspira e muchanan pa semper kere 
den nan mes y tambe bay pa locual 
cu nan kier logra. E mandatario a 
finalisa e bishita hungando un wega 
cu e muchanan cu tabata tin Dia di 
Betico como tema. 


E mainta a finalisa na Scol Soeur 
Juliette unda cu Minister Maduro 
a haya e oportunidad pa cuminda 
e alumnonan di e scol aki y tambe 
combersa cu nan riba Dia di Betico 
y kico e dia aki ta nifica pa nos. 
Mester menciona cu e muchanan 
tabata sumamente contento cu e 
bishita di e mandatario y comparti 
cu ne con nan lo bay celebra e dia 
aki. 


Minister Maduro ta gradici e cabe- 
sante y maestronan di Colegio San 
Hose y Scol Souer Juliette pa a 
ricibi’e y permiti’e comparti un rato 
ameno cu tur e muchanan y tambe 
di por a conta nan un tiki mas di 
e celebracion di Dia di Betico. E 
mandatario a invita e muchanan y 
nan mayornan pa celebra e dia aki y 
asina hunto biba nos cultura. 


Minister Xiomara Maduro a bishita Colegio San Hose y Scol Soeur Juliette 


Nos muchanan a siña mas di e celebracion di Dia di Betico 

ORA un hende kier biba manera e kier, na su manera, e lo 
haya resultado manera e kier , pasobra bida di hende ta 
cosecha di locual nan mes a sembra. Locual abo a sembra 
den bo bida, ningun hende no ta bay cosech’e pa bo, ta 
bo mes ta bay hay’e, p’esey nos ta recomenda un bida 
cu respet y temor di Dios, pasobra aunke cuanto sabi un 
hende por ta, cuanto placa e por tin, of un posicion halto, 
nada di e cosnan ey no ta impresiona Dios, pasobra Dios 
ta Soberano. 


Actitud di hende, ta demostra tur cos, caracter, integridad, 
seriedad, decencia, y hasta e relacion cu nan tin cu Dios. 
Nos bida cu nos tin cu Dios, no ta un bida di mascarada, 
tampoco di makiyahe, pasobra Dios ta wak directamente 
na nos curason, y Dios no ta haci wega, Dios ta serio, E tin 
misericordia, E lo no reprende pa semper (Salmo 103:9) ni 
keda rabia pa semper. 


Pero ora nos sa cu nos ta robes, y nos consenshi mes ta 
bisa nos cu ta trata di pica, nos tin di tene cuidao pa nos 
no tenta Dios, y asina cay den scuridad diabolico. Pasobra 
eynan nos ta demostra cu nos a scoge pa peca boluntari- 
amente (Hebreonan 10:26), 


Siña mi haci Bo boluntad, pasobra Abo ta mi Dios, laga Bo 
bon Spirito guia mi na e tera di rectitud (Salmo 143:10). 


No uni boso mes den yugo desigual, cu incredulonan, 
pasobra ki compañerismo husticia tin cu inhusticia, y ki 
comunion luz tin cu scuridad, Of ki harmonia Cristo tin cu 
Belial, of kico un creyente tin cu un incredulo. Of ki comb- 
enio e tempel di Dios, tin cu idolo. Pasobra nos ta e tempel 
di e Dios bibo, manera Dios a bisa: Lo mi biba den nan y 
cana meymey di nan, y lo Mi ta nan Dios, y nan lo ta mi 
pueblo: 
P’esey sali for di meymey di nan, y separa boso mes, Señor 
ta bisa, y no mishi cu loke ta impuro, y lo mi ricibi boso, 
Y lo Mi ta un Tata pa boso, y boso lo ta yiu hombernan 
y yiu muhenan pa Mi, e Señor Todopoderoso ta bisa (1 
Corintionan 6:14-18). 


P’esey, como cu awor nos tin e promesanan aki, stima 
nan, laga nos purifica, cu tur impuresa di carni y spirito, 
y asina perfecciona nos santidad den e temor di Dios (1 
Corintionan 7:1). 


No laga ningun hende gaña boso pasobra, buracheria, 
droga, inmoralidad, paranda, perversidad, adulterio, 
violencia, mentira, ta leu for di boluntad di Dios. Tur esaki 
ta pertenece na e mundo di scuridad, tur esaki ta parti di e 
plan di e enemigo (Juan 10:10). 


E palabra di Dios ta bisa cu tentacion lo bini, pero nos no ta 
esnan cu ta causa tentacion, pasobra e palabra di Dios, ta 
bisa cu ay di esun cu ta causa tentacion, y cu ta pone un di 
e chikitonan cay (Marco 9:42-43). Ta imposibel pa nos ta 
apoya tentacion y sirbi Dios na mesun momento. 


Sinembargo, e fundeshi firme di Dios ta para, seya cu e 
inscripcion aki: Señor conoce esnan cu ta di dj’E y laga tur 
esnan cu ta menciona nomber di Señor abstene di maldad 
(2 Timoteo 2:19). 


Dios den su gran misericordia ta ofrece oportunidad pa 
arepenti, bolbe bek, y pone Hesus Cristo na prome luga 
den nos bida, pasobra ta Dios so nos tin cu alaba, ta un 
Dios hende por sirbi, ta dificil pa un hende ta sirbi Dios, y 
na mesun momento e kier ocupa, su mes den cosnan di 
mundo. 


Fortaleza pa Famia 


Sinceramente, Pastor Marcel Balootje 


E boluntad di Dios mester ta na prome luga den nos bida 

“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta participa 
fayecimento di nos ser stima: 
Sra. Isidoria M. 
Rasmijn-Tromp 
Cariñosamente yama “Chima” 
*15-05-1954 - †29-01-2024 


Acto di entiero lo wordo anuncia despues 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Nos ta anuncia fayecimento di: 
Liliana Nelly Cardenas 
Mendoza-Arias Chacaltana 
*02-02-1961 - †29-01-2024 


Cremashon lo tuma lugar den seno familiar 


Gradicimento y Invitacion 


Nos kier a gradici kada un famia y amistad nan cu 
di un manera of otro a duna nos sosten, consuelo 
y forza pa cu e fayecimento y entiero di nos 
difunto stima 


Gladis Jacobs 


Un danki di curazon na tur esnan cu a manda flor, 
un mensahe of a tuma 
un momento pa un yamada telefonico. 


Tambe nos kier gradeci, Inmensamente Dr. Garcia 
y e team di Insam pa nan cariño y dedicashon 
di Departamento di Dialyse. Na e team Lite Life 
Medcab pa transporte cu hopi amor. 


Alavez nos kier haci un invitacion pa asisti na tres 
santo sacrificio di 
misa pa recorda e prome luna di fayecimento di 
nos ser keri, cu lo tuma 
lugar na Misa di Tanki Leedert 
riba e siguiente fechanan: 
Diahuebs 1 di Februari 2024 pa 6:30 pm 
Diasabra 3 di Februari 2024 pa 6:30 pm 
Diadumingo 4 Februari 2024 pa 9:00 am 
Boso presencia lo ta altamente aprecia. 


“Señor ta mi Wardador, mi’n tin falta di nada; D“Señor ta mi 
Wardador, mi’n tin falta di nada; Den cunuku di yerba berde, E ta 
pone mi sosega. E ta hiba mi na awa trankil, pa mi bolbe haña forsa. 
E ta guiami den caminda drechi fiel na su nomber.” Salmo 23 


Cu hopi tristeza na nos curason , pero conforme cu boluntad di Dios, 
nos ta anunsia fayesimento “ inesperadamente “di: 


Edgard Croes 
Mihor conoci como “Gatty” of “Dongo” 
*26-01-1979 +27-01-2024 


Na nomber di su: 
Esposa: Sherileen Werleman 


Mama: Sra. Vda. Francelina (Inchi) Croes 
Tata: +Secundino Croes 
Wela & Welo parti mama: +Jacinto Croes & +Maria Croes 
Wela & Welo parti tata: +Rosa Geerman & +Felis Croes 
Padrastro: +Erick Leest 


Yiu: Brandon Croes 
Mama di su yiu: Gisella Jansen 


Ruman: +Jacqueline (Jacky) Rasmijn Croes 
Subrina: Jaylienne (Jaylee) Rasmijn 
Subrino: Calvin & Carlos Maduro y yiu nan 
Mescos cu subrina: Jayrene Kock 


Suegro: Rodney Werleman 
Suegra: Sharine Werleman 
Wela & Welo di esposa: Brigida & Luis Werleman 
Swa: Renato Rasmijn 
Cuña:Roshleen Tromp 
Ihanan: Samantha, Aldrin, Jayleen, Siryali,Davey. 


Padrino y Madrina: Stela Carrion & Pedro Ras. 


Omo y tantanan: 
Isia, Pedro Ras y famia 
Augustin,Floralba Croes y famia 
Maria Croes y yiu 
Regino Coes y famia 
Michael Croes y yiunan 
Stella, Ronald Carrion y yiunan y famia 
Hilda Croes, Armando Bulos y yiunan y famia 
Margaritha Croes y yiunan 
Elvira, Girard Winklaar y yiunan y famia 
+Vito, Linchi y yiunan 
Milo Croes 
Rochi Croes y yiunan 
Beto Leest y yiunan 
Michael Leest y yiu na Hulanda 
Sherline Leest y yiunan na Hulanda 
Lilian Leest-Lacle y yiunan na Hulanda 
Prima y primo ta hopi pa menciona 


Manera ruman: Endel Kock y famia 
Bon amigo di cas: Rudy Croes, Aldrick Alexander, Jerry Agunbero, 
Alex Jansen y Oshiline Kock 


Bon amigonan di Cacique Foodmart y Bou Palo 
Y na tur su bon bisiña. 
Na tur su bon amigonan di Estrella Basketball y Rockets Team Aruba. 


Na tur su alumno cu el a yuda den e mundo di 
Baseball Specialmente na: 
Chadwick y Jiandido Tromp, Brandon Sintjago, Amir Lacle, 
Raibiently Mercalina, Randolph Oduber, Nathan Arends, Liam Kock, 
Ethan De Cuba y famia, Cal Maduro, Jurickson Profar, Dwayne 
Dabian, Emile y Daryll Thiel ,Sicnarf Loopstook ,Nathan Berkel 


Bon amigonan di Baseball Specialmente: 
Amador Oduber, Timoteo Geerman, Xander y Jair Bogaerts 
Eugene Kingsale ,Edson Kelly,Elwin Rincones ,Armando Chacon 
Radhames Dijkhoff,Eddy Dow. 


Ex coleganan di Fundacion Facilidadnan Deportivo, Wegenbouw, 
Hernac, Fatamorgana 


Famia: Croes, Rasmijn, Maduro, Werleman, Leest, Thiel, 
Dwarkasing, Tromp, Carrion, Winklaar, Dania, Geerman, Lacle, 
Mercalina, Sintjago,Bogaerts,De Cuba, Jansen, Van Der Briezen, 
Kock, Vrolijk, Berkel, Dijkhoff, Dow, Koolman, Gomes, Willems 


Y demas famia y amistadnan cu ta mucho hopi pa menciona. 


Nos ta pidi disculpa si den nos tristesa a lubida algun famia of 
amistad. 


Ta deseo di nos defunto pa asisti cu trahe ligt blauw of color alegre. 


Acto di condolencia lo Tuma lugar: Diahuebs 1 Feb ’24 Na The 
Olive Tree Funeral Care & Crematory di 6:00 pm pa 8:00pm. 


Ta invita pa e acto di Despedida cu lo tuma lugar Diabierna 2 Feb’24 
na The Olive Tree Funeral Care & Crematory na Piedra plat di 
9:00am-11:00am, despues lo pasa cas na Warawara 19C y despues pa 
Stadion Winston sigui pa cremashon lo ta den seno familiar. 


Despues di despedida nos lo no ricibi bishita di condolencia na cas. 


D 
iaranson birando anochi unidad- 
nan di rescate y polis a sali pa Ja- 
buribari, pa ta exacto altura di e Stich- 
ting Thuiszorg Aruba. Eynan un auto a 
bolter y e persona a keda pega den e 
auto. 


Na yegada di autoridad, nan a topa 
memey caminda un Suzuki Vitara ariba 
su banda y den dje un persona pega. 
Bomberonan cu a yega a sigui protocol 
y a bay over na saca e persona y pas’e 
over pa Paramediconan.  
Caminda di Jaburibari a stagna pa 
algun rato, polisnan mester a cera 
ambos banda desviando trafico. 


Polis di trafico a conduci e investiga- 
cion y mester bisa cu esaki a dura algun 
rato, prome cu nan a habri caminda bek.  
Pa locual ta e victima, Paramediconan 
a transport’e cu urgencia pa Hospital.  


E accidente lo a sosode; posiblemente 
door di velocidad halto y no tin cono- 
cemento di e caminda, o sea e verkeers 
plateaunan. 


Un persona herida 
despues cu auto a 
bolter na Jaburibari 

Señor ta mi wardado, m’n tin falta di nada 
Den cunucu di yerba berde e ta ponemi sosega 
E ta hibami na awa trankil 
Pa mi bolbe haña forsa 
Salmo:23 


Cu tristeza den nos curason, pero conforme cu 
boluntad di Dios, nos ta participa fayecimento 
inespera di: 


Raymundo 
Fabiano Bermudez 
ex Taxista TX-21 
*23-01-1939 †23-01-2024 


Mayornan: 
†San Martin Bermudez 
†Felicia Precentation Tromp-Bermudez 


Compañera: 
Vera Kelly y famia 


Su yiunan: 
Marten Bermudez y Claverina Tromp 
Raymond ‘Monty’ Bermudez 
Alexander y Sasha Bermudez-Croes 
Marvin Bermudez y Julissa Croes 
Marla y Ryan Maduro-Bermudez 


Nieto(a)nan: 
Derrick Bermudez 
Ferdinand Bermudez 
Shanon Bermudez 
Hillary Bermudez 
Sander Bermudez 
Marvic Bermudez 
Joshua Croes 
Jean-Ray Bermudez 
Mary-Ann Maduro 
Rymar Maduro 


Bisanietanan: 
Dervienne 
Sophie Bermudez 


Rumannan: 
Victoriano Bermudez y †Maria Bermudez-Faro 
†Imelda Eckmeyer-Bermudez y †Jacobo 
Eckmeyer 
†Francisco Bermudez y †Germania-Bermudez- 
Ramirez 
†Luis Bermudez † Josefa Bermudez-Faro 
†Marco Bermudez 
†Marianita Bermudez 


Subrino(a)nan, Swa- y Cuñanan, Prima y 
Primonan, Comer y Compernan, Ihanan. 


Famianan: Bermudez, Kelly, Tromp, Croes, 
Maduro, Eckmeyer, Faro, Ramirez, Winterdaal, 
Medina, Helder, Vrolijk, De Jongh, Juarni, Del 
Valle Manjarres, Fingal, Gonçalves, Tecklenborg, 
Koolman, Paskel, Ruiz, Carrera, Besselink, Martis, 
Leo, Mejia, Anjie, Simileer, da Silva, Eduardo, 
Figaroa y demas famianan. 


Nos mas sincero disculpa si den nos tristeza, nos 
por a lubida un of otro famia/ conocir. 


Oportunidad pa condolencia y despedida ta 
tuma lugar diabierna 2 di februari 2024, for di 9:00 
pa 11:00 di mainta na Aurora Funeral Home. Acto 
di cremacion ta tuma lugar den seno familiar. 


Nos ta lamenta di no por ricibi bishita di 
condolencia na cas. 


Na paz lo mi bay drumi y pega soño, 
pasombra ta Abo so, O Señor, ta hacimi biba den 
siguridad. - Salmo 4:8 


Cu dolor na nos curason, nos ta participa 
fayecimento di nos ser stima: 


Marta Beatriz Sanchez 
*09-08-1938 - †26-01-2024 


Yiunan: 
Yvonne & Ricardo Fortin-Godoy 
Sigfried & Ethline Godoy-Dekker 
Carlos & Malva Godoy-Dania 
Martin & Zoraida Godoy-Lee 


Tata di su yiunan: †Sigfrido Godoy 


Nieto- y nietanan: 
Mauri & Marnix, Sawatsky & Denise, Curt, 
Rhafotsky & Marijke, Phil & Elaine, Ross, Kim, 
Carlmaltsky y Chris 


Bisanieto- y bisanietanan: 
Shanyika, Shayneya, Caithlynn, Cayenne, 
Guillyana, Camareno, Dezaya, Shae-lynne, 
Kaylyn, Aiden, Kiana y Zoey 


Tataranietonan: 
Chase, Caleb y Cayne 


Rumannan: 
†Juan Sanchez y famia 
†Alfonso Sanchez y famia 
†Aura Sanchez y famia 
Fanny Zievinger y famia 
†Edith Malmberg y famia 


Cuña y suanan: 
†Walmira Godoy y famia 
†Jorge Petro y famia na Colombia 
†Carlos Patiño y famia na Colombia 
Ex-coleganan di AMC Unicon 


Demas famia: Sanchez, Godoy, Bermudes, Fortin, 
Dekker, Dania, Lee, Bikker, Zievinger, Malmberg, 
Diaz, Petro, Patiño, Kousemaker, Braber, Sint Jago, 
Mannetje, Rigaud, Zuñiga. 


Ta invita pa acto di entiero cual lo tuma lugar na 
Royal Funeral Home diabierna 2 di februari 2024 di 
2’or pa 4’or di atardi. Despues lo sali pa Santana 
Central Sabana Basora 


Nos ta pidi disculpa si, den nos dolor, nos por a 
lubida un persona 


Señor ta bo wardador, 
Señor ta bo sombra na bo lado. 
Den dia solo lo no molestia bo, 
Ni luna den oranan di anochi. 
Señor ta warda bo di tur malo, 
si, E ta spar bo dida. 
E ta ward abo entrada y salida 
for di awor te den tur eternidad. 
Salmo 121: 5-8 


Cu inmenso tristeza nos ta anucia fayecimento 
inesperadamente di: 


Ewald E. Bishop 
Mihor conoci como: “Waldi” 
*26-05-1963 - †27-01-2024 


Na nomber di su: 
Esposa: 
Iris Bishop-Franken 


Yiunan: 
Ewald Bishop 
Jonathan Bishop y Shaydee Schwengle 
Naomi Bishop (USA) 


Nieta stima: 
Zoella Bishop 


Mayornan: 
Eselien y †Wilfred Bishop-Vanenburg 


Rumannan: 
Osleida Bishop (Cur) 
Marlon Bishop y famia (Cur) 
Giovanni Bishop y famia (Cur) 
Valery Bishop y famia (Cur) 
Wilfred Bishop y famia (Cur) 
Heinrich Bishop y famia (Cur) 


Subrino/anan: 
Amouri Bishop, Jonathan Martina y you, Javier 
Martina, Heinrich Anthony y famia, Giovarri 
Barranco, Thalia Barranco, Jairo Bishop, Malyane 
Bishop, Gedione Bishop, Diomantly Bishop, Giyona 
Bishop, Djowendrick Bishop, Queeneisha Bishop, 
Blue Velly’s Bishop 


Suegra: 
Jozefa Antonia Bermudez 


Swa y cuñanan: 
Anthony Kwidama y famia 
Melushka y Sydney Monticeuex y famia 
Robert y Esmeralda y famia 
Mario y Joanna y famia 
Lissette y Urven Winklaar y famia 


Amigonan: 
Andres, Ochi, Robby Pieterz, Josito 
y tur amistades nan na Aruba, Korsow, St. Maarten, 
Merca, Hulanda y Surnam. 


Tur tanta y omonan, tio y tianan, primo y primanan, 
comer y compernan, bisiñanan y ex-coleganan di 
Rotech, BoPel, Crown, Auto Bus y Ship-L. 


Demas famia: Bishop, Franken, Vanenburg, 
Martina, Kwidama, Anthony, Barranco, Schwengle, 
Winklaar, Bermudez, Monticeuex. 


Oportunidad pa condolencia: diahuebs 1 di 
februari 2024 na Royal Funeral Home di 7:00 pa 9:00 
di anochi. 


Ta invita pa e acto di entiero cu lo tuma lugar 
diabierna 2 di februari 2024 na Royal Funeral Home 
di 09:00 pa 11:00 di mainta, despues saliendo pa 
Santana catolico de Vries na Sta Cruz. 


Nos disculpa si den nos tristeza nos por a lubida di 
menciona un miembro di famia of conocir. 


Despues di entiero nos no ta ricibi bishita di 
condolencia na cas. 


Famia nan ta gradici tur esnan cu a compaña nos 
na entiero di nos ser keri stima 


Francisca Maria Ruiz 


Un danki na tur esnan cu a haci yamadanan, 
telefon, bisiñanan y esnan cu a yuda durante 
entiero te na ultimo momento. Na pastoor Jan, 
Staf y personal di Orquidia Saba Oranjestad, 
dokternan y enfermeranan cu a yude y esnan cu 
a manda flor y 
Tambe pa Randall Croes pa su bunita canticanan. 


Danki di curason. 


